съответствие с изискванията за електронно сертифициране за Нова Зеландия, определени в приложение VII към споразумението и в Решение за изпълнение (ЕС) 2015/1901, образецът на ветеринарен сертификат „NZ-TRANSIT-SG“ следва да бъде определен в TRACES.
 (15)
 При въвеждането им на територията на Съюза пратките следва да бъдат придружени от съответния образец на ветеринарен сертификат, издаден от компетентния орган на Нова Зеландия, както и от образеца на ветеринарен сертификат „NZ-TRANSIT-SG“, издаден от компетентния орган на Сингапур в TRACES в съответствие с приложението към настоящия регламент.
 (16)
 Поради това е целесъобразно да се измени част 1 от приложение II към Регламент (ЕС) No 206/2010, за да се добави вписването на Сингапур в списъка на третите страни, територии и части от тях, от които е разрешен вносът в Съюза на пратки прясно месо с произход от Нова Зеландия, предназначени за Съюза, и чието разтоварване, повторно натоварване и транзитно преминаване, със или без складиране, се извършва в Сингапур.
 (17)
 Освен това е целесъобразно да се измени част 2 от приложение II към Регламент (ЕС) No 206/2010, за да се добави образецът на ветеринарен сертификат „NZ-TRANSIT-SG“ в списъка на образците на ветеринарни сертификати.
 (18)
 Поради това части 1 и 2 от приложение II към Регламент (ЕС) No 206/2010 следва да бъдат съответно изменени.
 (19)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 206/2010 се изменя в съответствие с приложението към настоящия регламент.
 Член 2
 Държавите членки могат да разрешат въвеждането на стоки, обхванати от сертификата, предвиден в точка 2, буква б) от приложението към настоящия регламент, само ако този сертификат, издаден от компетентния орган на Сингапур, и ветеринарният сертификат, издаден от компетентния орган на Нова Зеландия, са издадени след 26 април 2016 г.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 април 2016 година.
 За Комисията
 Председател
 Jean-Claude JUNCKER
 (1) ОВ L 18, 23.1.2003 г., стр. 11.
 (2) ОВ L 139, 30.4.2004 г., стр. 206.
 (3) ОВ L 57, 26.2.1997 г., стр. 4.
 (4) Регламент (ЕС) No 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо, и за определяне на изискванията за ветеринарното сертифициране (ОВ L 73, 20.3.2010 г., стр. 1).
 (5) Решение за изпълнение (ЕС) 2015/1901 на Комисията от 20 октомври 2015 г. за установяване на правила за сертифициране и на образец на здравен сертификат за внос в Съюза на пратки живи животни и животински продукти от Нова Зеландия и за отмяна на Решение 2003/56/ЕО (ОВ L 277, 22.10.2015 г., стр. 32).
 (6) Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (ОВ L 8, 14.1.2003 г., стр. 44).
